पाएं अपने शहर की ताज़ा ख़बरें और फ्री ई-पेपरडाउनलोड करें
सिरोही जिले के स्वरूपगंज थाना क्षेत्र के शिवगढ़ (लाज) में शराब के नशे में अपने ही बेटे की कुल्हाड़ी से कई वार कर हत्या करने वाले आरोपी पिता को गिरफ्तार कर लिया गया है। आरोपी भानाराम (45) पुत्र रामाजी रेबारी को आजणाफली में आदिवासी के सूने मकान से गिरफ्तार किया। जिसने शराब पीने से टोकने पर बेटे की हत्या कर दी थी।
पुलिस ने बताया कि घटना के बाद आरोपी गांव के पास स्थित लोटाणा की पहाड़ियों में जा छिपा छा। आरोपी बकरियां चराने का काम करता था, इसलिए पहाड़ी के रास्तों को अच्छी तरह जानता था। इसलिए पुलिस ने पहाड़ी से नीचे उतरने के रास्तों पर गांव तेलपुर, डिंगार, आरासणा, नंदिया, लोटाणा और बामनवाडजी के रास्तों पर जगह-जगह सादी वर्दी में जवान तैनात किए गए।
वहीं, पुलिस द्वार तलाश करने की जानकारी मिलने पर आरोपी देवासी समाज वेशभूषा को बदलकर आदिवासी समुदाय के लोगों से पेन्ट शर्ट मांग कर पहन लिए। फिर खुद का हुलिया बदला और पहाड़ियों में घूमता रहा। बुधवार शाम आरोपी पहाड़ी से नीचे उतर कर भागने की फिराक में था। जहां वो लौटाणा की पहाड़ी की तलहटी में स्थित आजणाफली में आदिवासियों के सूने मकान में छुपकर बैठे गया। जानकारी मिलते ही मौके पर पहुंच पुलिस ने आरोपी को गिरफ्तार करने की कार्रवाई की।
ये था मामला
पुलिस के अनुसार, शिवगढ़ (लाज) निवासी भानाराम रेबारी पुत्र रामजी रेबारी सोमवार सुबह शराब पीकर घर आया था। यह देख उसके बेटे भरत रेबारी ने टोका। इस बात पर गुस्साए भानाराम ने पास ही पड़ी कुल्हाड़ी से भरत के पेट के नीचे के हिस्से में एक के बाद एक कई वार कर दिए। भरत ने मौके पर ही दम तोड़ दिया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn